312 1774. 



obrutos ac prorsus steriles conspeximus in hac Americae 

 ora. Mare placidum semper et tempestas moderata, avibus 

 undique navim circumvolitantibus, imprimis Pelecanis ma- 

 gellanicis et carujiculatis, Procellariis variis et praesertim 

 conspicua inter eas ossifraga gigantea, nec non Diomedeis 

 enumeratis supra et Laro catarracta. Tandem vesperi 

 21.Dec. portum intravimus spatiosum et insulis plurimis 

 consitum, inque recessu unius, loco securo anchoram ie- 

 cimus. 



Proxima die cjmba in terram delati, prope rivulum 

 paucas plantulas collegimus, et nonnullas novas alites, et 

 piscem unum alterumve nacti sumus. Die 24. Decembri in- 

 cidimus in locum, in quo ultra 60 anserini generis aves ne- 

 cavimus; itaque inter omnes nautas fuere distributae, adeo 

 ut carne recenti possent sese reficere, neglectis salsamentis, 

 quae plures iam fastidiebant. Posteris diebus exploratis va- 

 riis huius portus recessibus, visisque saepius incolis huius 

 infelicis terrae, denuo mare intravimus superatoque Pro- 

 montorio Hornano, rursus in atlanticum oceanum ingressi 

 sumus; freto le Mairiano enavigato, ubi plurima cetacea 

 animalia circumsistebant navim. Terram statuum vidimus, 

 eiusque septentrionalem oram legentes die ultimo anni 1774 

 inter aliquot insulas, orae terrae statuum obiacentes, ancho- 

 ram iecimus: unamque earum novi anni insulam appellavi- 

 mus. In eam illico escendimus et inumeros greges Phocae 

 ursinae et leoninae Stelleri, quam ego iubatam appellavi, 

 cum imniensis gregibus Jptenodjtarum ac Pelecanorum ubi- 

 que conspeximus; praeterea et vidimus Anseres, Anates, 

 Vultures, Falcones, Laros, Sternas, Tantali novam speciem, 

 cum novo genere avis, cui nomen Chionis lactea a me im- 

 positum fuit, multasque alias aves. Plures earnm nobis in 

 cibum cessere, neque in tanta abundantia carnes Phocae 

 ursinae et iubatae recusavimus, sunt enim satis bonae et sal- 

 samentis praeferendae. 



